विधायक ने मतदाताओं को दी धमकी, RJD ने बीजेपी पर साधा निशाना, बोले- धमकी को हल्के में नहीं लिया जा सकता  
बीजेपी विधायक ने दिया विवादित बयान
राजग का आया बयान
ट्वीट कर लिखी ये बात
लोकसभा चुनाव (Lok Sabha Election) के दौरान आए दिन नेताओं के विवादित बयान आ रहे हैं. चुनाव प्रचार करने रहे गुजरात के भाजपा विधायक ने एक जनसभा को संबोधित करते हुए कहा कि ''मोदी साहब (PM Modi) ने मतदान केंद्रों में कैमरे लगा रखे हैं, अगर आपने भाजपा (BJP) के अलावा किसी और को वोट दिया तो उन्हें पता लग जाएगा और फिर आपको कोई काम नहीं मिलेगा.'' इस पर राष्ट्रीय जनता दल (RJD) पार्टी ने अपने ऑफिशियल ट्विटर अकाउंट पर बीजेपी पर निशाना साधा है और लिखा, ''धमकी को हल्के में नहीं लिया जा सकता. असहाय बेआवाज़ नागरिकों को डरा वोट करने के लिए मजबूर किया जाता है. 2002 में- साहब 2 दिन सेना को रोकेंगे, जिसे काट सको काटो! 2014 में- अकाउंट में 15 लाख आएंगे! अब मोदी जी ने कैमरा लगवाया है! सबसे हिसाब होगा! असर हुआ है, असर होता है इन सबका!''

धमकी को हल्के में नहीं लिया जा सकता! असहाय बेआवाज़ नागरिकों को डरा वोट करने के लिए मजबूर किया जाता है!
2002 में- साहब 2 दिन सेना को रोकेंगे, जिसे काट सको काटो!
2014 में- अकाउंट में 15 लाख आएँगे!
अब मोदी जी ने कैमरा लगवाया है! सबसे हिसाब होगा!
असर हुआ है, असर होता है इन सबका! https://t.co/nZf7YZHP2f

मालूम हो कि लालू प्रसाद की गैरमौजूदगी में उनके बेटे व राजग पार्टी के नेता तेजस्वी यादव ही लोकसभा चुनाव की तैयारी में कमर कसे हुए हैं. पार्टी का संचालन तेजस्वी के हाथों में ही है. न्यूज एजेंसी एएनआई के मुताबिक विधायक ने जनसभा में मौजूद लोगों से कहा, 'आपको ईवीएम पर कमल का निशान और जसवंत सिंह भाभोर (भाजपा उम्मीदवार) की तस्वीर नजर आएगी, आपको वही बटन दबाना है. वहां कोई गलती नहीं होनी चाहिए, क्योंकि मोदी साहब ने इस बार कैमरे लगवा रखे हैं. कौन भाजपा को वोट देगा और कौन कांग्रेस को वोट देता है, सब पता लग जाएगा. आधार कार्ड और सभी कार्डों पर आपकी तस्वीर है. अगर आपके बूथ पर कम वोट पड़ते हैं तो वह यह पता करने आएंगे कि किसने वोट नहीं दिया और फिर आपको कोई काम नहीं मिलेगा.'
बता दें, इससे पहले गुजरात के जल आपूर्ति मंत्री कुंवरजी बावलिया का एक वीडियो सामने आया था, जिसमें जब कुछ महिलाओं ने उनसे पीने के पाने की समस्या को लेकर शिकायत की तो उन्होंने जवाब में कहा कि क्या आप लोगों ने मुझे वोट दिया था. मोबाइल पर शूट किए गए वीडियो के वायरल होने के बाद मंत्री ने सफाई देते हुए कहा कि सवाल "अशिक्षित महिलाओं" ने किए थे और ये स्थानीय राजनीति से प्रेरित थे. कनसारा गांव में भाजपा उम्मीदवार के लिए प्रचार कर रहे मंत्री को गांववालों के गुस्से का सामना करना पड़ा था, इनमें ज्यादात्तर महिलाए थीं, जो शिकायत कर रही थीं कि आधे गांव को ही पीने का पानी मिल पाता है. इस पर मंत्री ने कहा कि पिछली बार केवल 55 फीसदी गांववालों ने ही मुझे वोट दिया था.